শহীদ যতীন্দ্র মোহনের তৃতীয় ছেলে তপন কুমার চক্রবর্তী বলেন, ‘১৯৭২ সালের দিকে বঙ্গবন্ধু শেখ মুজিবুর রহমানের দেওয়া ২০০০ টাকার একটি চেকই এখন পর্যন্ত বাবার শহীদ হওয়ার একমাত্র স্বীকৃতি। তখন মা ব্রজরানীর হাতে চেকটি তুলে দিয়েছিলেন তৎকালীন মহকুমা প্রশাসক এসডিও। বঙ্গবন্ধুর ওই চেক বিতরণের চিঠিতে স্বাধীনতা যুদ্ধে যতীন্দ্র মোহন চক্রবর্তীর অবদান এবং আত্মোৎসর্গের জন্যে সহানুভূতি প্রকাশ করা হয়। প্রধানমন্ত্রীর ত্রাণ ও কল্যাণ তহবিল থেকে সেই অর্থ দেওয়া হয়।’